Rikunarita-ORG/Wikinium huggingface dataset:
# இட்டாவா

| இட்டாவா
इटावा |
| --- |
| நகரம் |
| நாடு | இந்தியா |
| மாநிலம் | உத்தரப் பிரதேசம் |
| மாவட்டம் | இட்டாவா |
| ஏற்றம் | 197 m (646 ft) |
| மக்கள்தொகை  (2014) |
|  • மொத்தம் | 2,57,838 |
|  • அடர்த்தி | 684/km2 (1,770/sq mi) |
| Languages |
|  • அலுவல் மொழி | இந்தி |
| நேர வலயம் | ஒசநே+5:30 (இந்திய சீர் நேரம்) |
| அஞ்சல் சுட்டு எண் | 206001 |
| தொலைபேசி குறியீடு | 05688 |
| வாகனப் பதிவு | UP75 |
| இணையதளம் | www.etawah.nic.in |

**இட்டாவா** (Etawah) இந்திய மாநிலமான உத்திரப் பிரதேசத்தின் இட்டாவா மாவட்டத்தில், யமுனை ஆற்றின் கரையில் அமைந்த நகரம் ஆகும். இந்நகரம் இட்டாவா மாவட்டத்தின் நிர்வாகத் தலைமையிடமாகும். மேலும் இந்நகரத்தில் யமுனை ஆறு மற்றும் சம்பல் ஆறு ஒன்று கூடுகிறது.

## மக்கள் தொகையியல்

2011ஆம் ஆண்டு மக்கள் தொகை கணக்கெடுப்பின் படி, இட்டாவா நகரத்தின் மொத்த மக்கள் தொகை 2,57,838 ஆகும். எழுத்தறிவு 82.89%.

## வரலாறு

இட்டாவா நகரத்தின் சிதிலமடைந்த பகுதிகள், 19வது நூற்றாண்டின் நடுப்பகுதி, ஓவியம்
வெண்கல காலத்தில் பாண்டவர்களுடன் தொடர்புடைய பாஞ்சால நாட்டின் பகுதியாக இட்டாவா நகரம் இருந்தது.

கி பி நான்காம் நூற்றாண்டில் குப்தப் பேரரசின் பகுதியாக இட்டாவா நகரம் இருந்தது.

கன்னோசி மன்னர் இரண்டாம் நாகபட்டரை வென்று, கி பி 9 மற்றும் 10ஆம் நூற்றாண்டில் கூர்ஜர-பிரதிகாரப் பேரரசில் இட்டாவா நகரம் இருந்தது.

கி பி 1244இல் தில்லி சுல்தான் கியாசுதீன் பால்பன் இட்டாவா நகரத்தை முற்றுகையிட்டு தாக்கினான்.

### சிப்பாய் கிளர்ச்சி, 1857

பிரித்தானிய கம்பெனி ஆட்சிக்கு எதிரான முதல் இந்திய விடுதலைப் போரான, சிப்பாய்க் கிளர்ச்சி 1857 சூன் முதல் டிசம்பர் முடிய இட்டாவா நகரத்திலும், இட்டாவா மாவட்டத்திலும் தொடர்ந்து நடைபெற்றது.

### நவீன வரலாறும், பொருளாதாரமும்

இட்டாவா நகரம், கொல்கத்தா-தில்லி இருப்புப் பாதையில் உள்ளது. பருத்தி, எண்ணெய் வித்துக்கள் முக்கிய வேளாண் பயிர்கள் ஆகும். உயர் ரக ஜம்னாபாரி ஆடுகள் மற்றும் படாவாரி எருமைகள் வளர்த்து ஏற்றுமதி செய்யப்படுகிறது. மேலும் இட்டாவா நகரத்தைச் சுற்றிலும் ஆயிரத்திற்கும் மேற்பட்ட செங்கல் காளவாசல்கள் அமைந்துள்ளது.

## போக்குவரத்துகள்

### தொடருந்து

ஐந்து நடைமேடைகள் கொண்ட இட்டாவா தொடருந்து நிலையத்தின் வழியாக நாட்டின் பல பகுதிகளிலிருந்து, நாள் ஒன்றிற்கு 71 தொடருந்துகள் வந்து செல்கிறது.

### சாலைப் போக்குவரத்து

இட்டாவா நகரத்தின் வழியாகச் செல்லும் தேசிய நெடுஞ்சாலை எண் 2, தில்லி, ஆக்ரா, கான்பூர், அலகாபாத், வாரணாசி, முகல்சராய், தன்பாத், மற்றும் கொல்கத்தா நகரங்களை இணைக்கிறது. மேலும் இட்டாவா நகரத்தின் அருகே அமைந்த குவாலியர், ஆக்ரா மற்றும் கான்பூர் நகரங்களை சாலை வழியாக இணைக்கிறது.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 Etawah
என்பதில் ஊடகங்கள் உள்ளன.

* Website of Etawah District
* Official Website of Live TV on Mobile in Etawah பரணிடப்பட்டது 2021-10-16 at the வந்தவழி இயந்திரம்
* Local Directory of Etawah District பரணிடப்பட்டது 2012-12-01 at the வந்தவழி இயந்திரம்
* A zoomable driving map
# கோவா (திரைப்படம்)

| *கோவா* |
| --- |
| Theaterical Poster |
| இயக்கம் | வெங்கட் பிரபு |
| தயாரிப்பு | சவுந்தர்யா ரஜினிகாந்த் |
| கதை | வெங்கட் பிரபு |
| இசை | யுவன் சங்கர் ராஜா |
| நடிப்பு | ஜெய் வைபவ் அரவிந்த் ஆகாஷ் பிரேம்ஜி அமரன் சம்பத் ராஜ் சினேகா பியா பாஜ்பாய் மெலானி ஜேம்ஸ் மே, மேரி |
| ஒளிப்பதிவு | சக்தி சரவணன் |
| படத்தொகுப்பு | கே. எல். பிரவீன் என். பி. சிறீகாந்த் |
| கலையகம் | ஆக்கர் ஸ்டுடியோஸ் |
| விநியோகம் | வார்னர் ப்ராஸ். பிக்சர்ஸ் ஆக்கர் பிக்சர் ப்ரொடக்சன்சு கலாசங்கம் பிலிம்ஸ் |
| வெளியீடு | 29 சனவரி 2010 (2010-01-29) |
| ஓட்டம் | 164 நிமிடங்கள் |
| நாடு | இந்தியா |
| மொழி | தமிழ் |
| ஆக்கச்செலவு | ரூ.8 கோடிகள் |
| மொத்த வருவாய் | ரூ.18 கோடிகள் |

ஒரு வெளிநாட்டு பெண்ணை காதலித்து, அவளை மணம் முடித்து வெளிநாடு செல்லும் லட்சியமாக கொண்டு, வாழும் மூன்று கிராமத்து இளைஞர்களின் கதை. வெங்கட் பிரபுவின் எழுத்திலும், இயக்கத்திலும் வெளிவந்த தமிழ் காதல் - நகைச்சுவைத் திரைப்படம்.

## மேற்கோள்கள்
# கோ (திரைப்படம்)

| *கோ* |
| --- |
|  |
| இயக்கம் | கே. வி. ஆனந்த் |
| தயாரிப்பு | குமார் ஜெயராமன் |
| கதை | கே. வி. ஆனந்த் சுபா |
| இசை | ஹாரிஸ் ஜயராஜ் |
| நடிப்பு | ஜீவா அஜ்மால் அமீர் கார்த்திகா நாயர் பியா பாஜ்பாய்i |
| ஒளிப்பதிவு | ரிச்சர்ட் எம். நாதன் |
| படத்தொகுப்பு | அந்தோனி |
| கலையகம் | ஆர். எஸ். இன்போடெயின்மென்ட் |
| விநியோகம் | ரெட் ஜெயண்ட் மூவீஸ் |
| வெளியீடு | 22 ஏப்ரல் 2011 (2011-04-22) |
| ஓட்டம் | 166 நிமிடங்கள் |
| நாடு | இந்தியா |
| மொழி | தமிழ் |
| மொத்த வருவாய் | ₹50 கோடி |

**கோ** என்பது கே. வி. ஆனந்த் இயக்கத்தில் 2011 இல் வெளிவந்த ஒரு தமிழ் திரைப்படம் ஆகும். இதில் ஜீவா, அஜ்மல் அமீர், கார்திகா நாயர் மற்றும் பியா பாஜ்பாய் போன்ற நடிகர்கள் நடித்திருந்தனர். இத் திரைப்படத்தின் நாயகனான ஜீவா ஒரு புகைப்பட கலைஞர் மற்றும் ஊடகவியலாளராகத் தோன்றுகின்றார். இந்தக் கதாபாத்திரம் தனது நிஜ வாழ்க்கையை சிறிதளவு ஒத்திருப்பதாக திரைப்பட இயக்குநர் கே.வி. ஆனந்த் தெரிவித்தார்.

படத்தின் காட்சிகள் சென்னை, சீனா, நோர்வேயில் படமாக்கப்பட்டுள்ளது. நோர்வேயில் படமாக்கப்பட்ட முதல் தமிழ்ப் படமாக இப்படம் உள்ளது. பேர்கன் நகரத்தில் ஒரு பாடல் படமாக்கப்பட்டது. மேலும் மேற்கு நோர்வேயில் துரொல்துங்கா, ஸ்தோல்ஹெய்ம், பிரெய்க்கஸ்தூலன் என்ற இடங்களிலும் படக்காட்சிகள் எடுக்கப்பட்டன.

## உசாத்துணைகள்